הגוסס
הייה שלום ידיד יקר,; הייה שלום ידיד יקר שלי; שתינו את אותם יינות,; שתינו את אותם שירים; ואת אותן העלמות; היה שלום, מותי קרב; קשה למות באביב, קשה; אני הולך אל הפרחים,; אך מי כמוך ידידי; ימשיך לדאוג לה לאשתי; צחקו ורקדו, השתוללו עד בוקר אור; צחקו ורקדו כשיורידוני אל הבור; הייה שלום, פרקליט יקר; הייה שלום, פרקליט יקר מאוד; אתה היית די פעיל, ניסחת את הצוואה; קיבלת נתח כרגיל; הייה שלום, אני הולך; קשה למות באביב, קשה; אני הולך אל הפרחים,; אך איש כמוך נכבדי; ימשיך לדאוג לה לאישתי; צחקו ורקדו...; הייה שלום, שכן נבזה; הייה שלום, שכן נבזה שלי; אתה צחקת לי, דודי,; כשהתבדרת עם אשתי,; בתוך ביתי, במיטתי; היה שלום, אני הולך; קשה למות באביב, קשה; אני הולך אל הפרחים; לאל אחזיר את נשמתי,; ולשניכם את מיטתי; צחקו ורקדו...; היי שלום, אישה יפה; היי שלום, אישה יפה שלי; אני בדרך לאלוהים,; אני ממריא לגיהנום; דרך שבעת הרקיעים; היי שלום, אני הולך; קשה למות באביב, קשה; אני הולך אל הפרחים,; כדי לעצום את שתי עיני,; כמו שעצמתי כל ימי; צחקו ורקדו...; 